Ochorenie sa manifestuje v detstve alebo v dorastovom veku nebolestivým vredom na stupajoch, po istom čase sa pri zvýšených teplotách z vredu odlúči kožný sekvester a vred sa hojí. Proces po určitom čase recidivuje až sa nakoniec tvoria výrazné deformácie nohy. Vzniku vredu predchádza porucha citlivosti s areflexiou na postihnutej nohe. Na rtg snímke sa zisťuje osteolýza, najmä proximálneho falangu prstov a metatarzálnych kostí. Často je zhrubnutá koža na predkoleniach postihnutej končatiny. Ochorenie vykazuje androtropizmus. Názov bol odvodený od mena amerického röntgenológa L. Giaccaia.
ide o zriedkavú, pravdepodobne AR dedičnú formu akroosteolýzy
Kadlec, O. et al.: Encyklopédia medicíny. I. Bratislava: Asklepios 1993.